Предложение за   
коледна реформа

|  |
| --- |
| **ПЛАН СТРАТЕГИЯ** |
| Уважаеми г-н Мраз ,  Пиша Ви във връзка с настоящия ни проблем ,а именно да върнем традиционната Коледа отново на мода, но с малко изменение.  Както знаем времената се менят, с тях обаче трябва да се развиват и бизнесите. Най- важният аспект, за да може този проект да проработи е да ви интегрираме като личност в социалните мрежи. Ще покажете част от себе си и какво всъщност е да си Дядо Мраз, нещо което другите компании нямат.  Планът ми за това се състои в свързването с компании-спонсори. Ще им покажем истинската, традиционна Коледа и как е важно тя да бъде запазена, но също така и модернизирана.  От тяхна страна ще очакваме разпространяване на социалните Ви мрежи, осигуряване на финансови средства, които от своя страна ще позволят наемането на млада и компетентна работна ръка.  Благодаря за вниманието!  С уважение,  Антоанета Енчева  Асистент на дядо Мраз |

|  |
| --- |
| **РЕЛЕВАНТНИ КОМПАНИИ (компании които ще помогнат – до 4 макс)** |
| 1. HR AND MORE |
| 1. SOCIAL JUSTICE WARRIORS |
|  |

|  |  |
| --- | --- |
| **Съобщения** | |
| SOCIAL JUSTICE WARRIORS | Предмет: Да изградим Дядо Мраз като инфлуенсър  До: Директор на SOCIAL JUSTICE WARRIORS  Уважаеми г-н Директор,  Аз съм новият асистент на Дядо Мраз и Ви пиша от негово име във връзка „Спасяването на Коледата“. Това значи да успеем да върнем коледното настроение на населението на земята и следователно известността на Белобрадия старец.  Нашият план е следния: Имаме нужда от вашата помощ, за да успеем да разпространим имиджа на моя шеф навсякъде и с това да приповдигнем коледното настроение. С вашата подкрепа, ще можем да се свържем и с други инфлуенсъри и да организираме колаборации, чрез които и двете страни да спечелят последователи и популярност. Разбира се, тези инфлуенсъри ще са от вашите клиенти и вие ще получавате част от нашите печалби.  Веднага се отваря и въпросът за копирайт щом става дума за социални мрежи спрямо вече съществуващ контент за Дядо Мраз, ще се свържем със съответните криейтъри и ще им демонитизираме съдържанието и ще получим част от техните печалби. Вие като наш мениджър на социалните медии, ще получавате 10% от тази монетизация.  Нашето предложение ще помогне и на вас, освен финансово, също така и ще Ви отвори вратите към нови клиенти. Тъй като работата с Дядо Мраз, ще покаже, че щом човекът с най-топло сърце Ви е избрал, значи вие сте фирма на която може да се разчита. А това е страшно важно в тези времена на измами и злодеяния.  Благодаря Ви за възможността да прегледате нашето предложение и за отделеното от вас време. Ще се радваме да ни одобрите.  Поздрави  Антоанета Енчева  Асистент на Дядо Мраз |
| Предмет: Ответен отговор на предложението „Да спасим Коледа“  До: Антоанета Енчева  Привет Антоанета,  Пише Ви Директорът на SOCIAL JUSTICE WARRIORS във връзка с вашата молба. С голяма радост бихме се включили в тази инициатива, но ще се наложи да откажем Вашето предложение.  Нашата фирма се занимава с различен тип социални личности. Ние имаме нужда от onlyfans модели, хора, които ще се включват в различни спорове със своите колеги, други социални личности, с цел повишаване на известността. Всички знаем, че скандала продава, а Дядо Мраз е всичко друго, но не и проблематичен. Ние работим с хора, които са готови на всичко за славата.  Относно Вашето предложение за копирайт, ние успяваме да получим от своите клиенти по 20%, чрез политиките за собственост на съдържанието в социалните мрежи. Моля запознайте се по-добре с документите относно това на нашия сайт. Съдържанието, което е навсякъде за Вашия шеф, е почти невъзможно за демонетизация, поради простата причина, че е прекалено много и постоянно бива създавано ново.  Спрямо популяризацията, която бихме успели да получим от съвместните си отношения, нашата компания няма нужда от доказателства за чистата си работа, тъй като ние сме доста известни на пазара и сме изградили нашето име с упорит труд.  Благодаря, че сте избрали нас и сте отделили времето да ни пишете.  Пожелаваме Ви успех във Вашето начинание!  Поздрави,  Директор на SOCIAL JUSTICE WARRIORS |
| Предмет: Второ предложение за Коледа  До: Директор на SOCIAL JUSTICE WARRIORS  Привет г-н Директор,  Благодаря Ви за бързия обратен отговор! Успях да се запозная с вашите различни политики по-добре. Разбирам вашето колебание спрямо нашето предложение, затова Ви пиша с нова възможност, тъй като ние ще сме повече от поласкани, ако откликнете на молбите ни.  Нашият алтернативен вариант е да се насочим към подрастващите. Да създаваме съдържание точно за тях и с тяхната помощ. Ние имаме купища писма за подаръци от всяко дете, но тези писма не съдържат само детските желания, те водят към нашия път към успех. Чрез тях ние ще научим от какво се интересуват и ще ви предоставим тази информация, която Вие ще можете да споделите и използвате с останалите си клиенти. Това ще подпомогне разширяването на Вашия бизнес към детския пазар, което ще доведе до нарастване и на печалбите.  Благодаря Ви за отделеното време и ще се радвам да получа обратен имейл с Вашето окончателно решение. Пожелавам Ви лек ден!  Поздрави,  Антоанета Енчева  Асистент на Дядо Мраз |
| HR AND MORE | Уважаеми г-н/г-жо Директор на HR AND MORE,  Пише Ви Антоанета Енчева, новият асистент на Дядо Мраз. Натъкнах се на Вашата обява за наемане на правилните хора за нашия бизнес докато разглеждах вестника. Смятам, че Вие ще сте перфектните партньори за нашето начинание.  Положението ни е следното, ние се нуждаем от нов персонал, за да запълним липсите в нашите работилници за играчки и опаковане на подаръци. Ние се нуждаем от амбициозни и млади хора, които ще се заловят с трудната задача да творят радост за децата по целия свят. Трябват ни сръчни хора, но и леко ниски, тъй като нашето работно място беше приспособено за елфи. Ние нямаме никакви изисквания спрямо техния пол, етнос или раса, стига те да са мотивирани и готови за работа веднага.  В нашето предложение се включва- изплащането на заплатите да бъде контролирано през Вашата фирма, което ще ви даде свобода за големината на сумата, а също така и потенциални повишения. Като начална примерна заплата за всеки един от служителите предлагаме 1000 долара, както и бонуси.  Благодаря за отделеното време и ще се радвам ако имаме възможността да работим заедно!  Приятен ден и ще очаквам Вашия отговор! |
| Предмет: Отговор на предложението за работни места в работилницата на Дядо Мраз  До: Антоанета Енчева  Привет, Антоанета  Благодаря Ви, че се свързахте с нас с вашето предложение. Бихме се радвали на възможността за съвместната ни работа, но ще се наложи да откажем вашето предложение.  Нашата фирма не разполага с правилните лица за вашите цели. Персоналът с който имаме се стои от хора, които не биха успели да се поберат във вашите работилници. Те и да успеят да го направят, не са достатъчно сръчни за дейността ви, тъй като нашите ценни кадри вече за заети по друго наши клиенти.  Спрямо заплата, която ни предлагате, приемлива е, но не и за вашите изисквания. Този труд ще трябва да бъде оценен на поне 1500.  Благодаря Ви, че сте избрали нас за ваш помощник, но както споменах вече, няма как да работим заедно! Пожелавам Ви успех във вашето начинание!  Поздрави ,  Директор на HR AND MORE |
| Предмет: Второ предложение за съвместна работа с Дядо Мраз  До: Директор на HR AND MORE  Привет,  Благодаря Ви за ответния отговор! Пиша Ви във връзка с нашето второ предложение и бихме се радвали да ни отделите отново време и да промените Вашето решение.  Нашите работилници все още се нуждаят от персонал, обаче успяхме да направим ремонт по тях и да разширим своите пространства. Така нашия кръг за работници се уголемява и бихме се радвали на Вашите предложения за такива.  Ние сме склонни да повишим и нашето предложение за заплащане на поне 1600 долара. Също така предлагаме на вашите вече заети кадри, заплата, която получават, да бъде удвоена при нас. Ние имаме нужда от хора точно като тях.  Нашата работна дейност не е свързана само с изработването на играчки, ние се нуждаем от общи работници също. Бихме се радвали ако успеете да ни осигурите и тях, но на заплащане от 700 долара, като нямаме каквито и да е изисквания за тях.  Благодаря Ви за отделенето време и ще се радваме да преразгледате нашата молба! Приятен ден!  Поздрави,  Антоанета Енчева  Асистент на Дядо Мраз |